Den vanligste bivirkningen av nitroglyserin er hodepine. Hodepinen er ikke farlig og foretrekkes av anginapasienter fremfor å ha vondt i brystet. Denne hodepinen er langt mer plagsom for en liten andel av de som er utsatt for nitroglyserin. Arbeiderne ved kruttverket i Nammo Raufoss, tidligere Raufoss Ammunisjonsfabrikk, kaller denne tilstanden for «krutthue».